
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 141 

28 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλλή¬ 
λων του Οδοντιατρικού Συλλόγου Θεσσαλονίκης 

για το έτος 2014. 1 

Έγκριση ωρών υπερωριακής απασχόλησης των υπαλ¬ 
λήλων του Πανελλήνιου Φαρμακευτικού Συλλόγου 

για το έτος 2014. 2 

Έγκριση τροποποίησης και συμπλήρωσης του Κανο¬ 
νισμού Εσωτερικής Υπηρεσίας του Εφετείου Θεσ¬ 
σαλονίκης, που επήλθε με την υπ’ αριθμ. 6/2013 

απόφαση της Ολομέλειας αυτού. 3 

Τροποποίηση της υπ’ αρ. 185/25-1-2011 απόφασης Δη¬ 
μάρχου Λαρισαίων περί κατάταξης προσωπικού 
στο Δήμο Λαρισαίων, σύμφωνα με τις διατάξεις 
του άρθρου 254 του ν. 3852/2010. 4 


ΑΠΟΦΑΣΕΙ Σ 

Αριθμ. Υ 10β/Γ. Π.108366/13 (1) 


Έγκριση ωρών υπερωριακής απασχόλησης υπαλλήλων 
του Οδοντιατρικού Συλλόγου Θεσσαλονίκης για το 
έτος 2014. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137//85/Α) όπως 
τροποποιήθηκε με το αρ. Π. Δ. 63/05 (ΦΕΚ 98/22-4-05/ 
Α) «Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα και τις διατάξεις του Π.Δ. 
95/2000 ( Φ. Ε. Κ. 76/2000)« Οργανισμός του Υπουργείου 
Υγείας και Πρόνοιας». 

2. Τις διατάξεις του άρθρου 20 του Νόμου 4024/11 
(ΦΕΚ 226/27- ΙΟ-ΙΙ/Α') «Συνταξιοδοτικές ρυθμίσεις, ενι¬ 
αίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012 - 2015», 
όπως τροποποιήθηκε με την παρ. 6 του άρθρου 32 του 
Ν. 4038/12 (ΦΕΚ 14/2-2-12/Α'), την παρ. 2 του άρθρου 
16 και την παρ. 2 του άρθρου 32 του Ν. 4058/12 (ΦΕΚ 
63/22-3-12/Α') και τις παρ. 1 και 13 του άρθρου 45 του 
Ν. 4071/12 (ΦΕΚ 85/11-4-12/Α') 


3. Την ανάγκη υπερωριακής απασχόλησης των υπαλ¬ 
λήλων που υπηρετούν στον Οδοντιατρικό Σύλλογο Θεσ¬ 
σαλονίκης, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προ- 
κληθεί δαπάνη ύψους δύο χιλιάδων διακοσίων σαρά¬ 
ντα ενός ευρώ και εξήντα λεπτών (2.241,60€) περίπου, 
η οποία θα καλυφθεί από τις πιστώσεις του προϋπο¬ 
λογισμού του Οδοντιατρικού Συλλόγου Θεσσαλονίκης, 
οικονομικού έτους 2013 (ΚΑΕ 0261) 

5. Τα πρακτικά από την από 11-11-2013 Συνεδρίαση του 
Δ.Σ. του Οδοντιατρικού Συλλόγου Θεσσαλονίκης 

6. Το αρ. πρωτ. 1252/19-11-2013 έγγραφο του Οδοντια¬ 
τρικού Συλλόγου Θεσσαλονίκης, αποφασίζουμε: 

Εγκρίνουμε την υπερωριακή απασχόληση δύο (2) 
υπαλλήλων που απασχολούνται στον Οδοντιατρικό 
Σύλλογο Θεσσαλονίκης και θα εργασθούν μέχρι τε¬ 
τρακόσιες ογδόντα (480) ώρες συνολικά, οι οποίες δεν 
θα υπερβαίνουν τις είκοσι (20) ώρες μηνιαίως ανά υπάλ¬ 
ληλο, για υπερωριακή απογευματινή εργασία, από τη 
δημοσίευση της παρούσας μέχρι και 31/12/2014. 

Οι λόγοι που επιβάλλουν την υπερωριακή εργασία των 
ανωτέρω υπαλλήλων είναι: α) ο μεγάλος αριθμός των 
μελών (1.800 περίπου) και ο μικρός αριθμός των υπαλ¬ 
λήλων (2), όσοι ήταν και στο παρελθόν όταν ο αριθμός 
των οδοντιάτρων ήταν ο μισός, β) η αύξηση του φόρτου 
εργασίας λόγω της ανάθεσης στους Οδοντιατρικούς 
Συλλόγους όλης της διαδικασίας έκδοσης βεβαιώσεων 
λειτουργίας οδοντιατρείου, γ) η έντονη δραστηριότητα 
του Συλλόγου (ημερίδες, έκτακτες συνελεύσεις λόγω 
συνεχών αλλαγών σε θέματα που αφορούν εκπόνηση 
προγραμμάτων επιμόρφωσης, συνεχής επικοινωνία με 
οδοντιάτρους μέσω ιστοσελίδας που ενημερώνεται 
καθημερινά, έκδοση περιοδικού, εκδηλώσεις όπως παι¬ 
δικές γιορτές, συνεστιάσεις κ,λπ.) αλλά και των άλλων 
πολλών αλλαγών που πραγματοποιούνται σε εθνικό 
επίπεδο (μισθοδοσία, αποζημιώσεις, αποδόσεις κ.λπ.). 
Οι εκκρεμότητες που προκύπτουν είναι τακτοποίηση 
δηλώσεων, φακέλων, εκκρεμότητες ταμείου, λογιστική 
τήρηση - τακτοποίηση, υποχρεώσεις έναντι οικονομικών 
υπηρεσιών και ασφαλιστικών ταμείων, αναζήτηση πλη¬ 
ροφοριών για άμεση ενημέρωση ιστοσελίδας, αποστολή 
προσκλήσεων, αλλαγές μισθοδοτικών καταστάσεων, 
κ.λπ., δ) η ραγδαία αύξηση πειθαρχικών συμβουλίων 
κυρίως λόγω αντιδεοντολογικής προβολής μέσω δια¬ 
δικτύου, ε) η διενέργεια εκλογών. Ολα αυτά πρέπει να 

διεκπεραιωθούν και επειδή λόγω φόρτου καθημερινής 
εργασίας οι υπάλληλοι του Συλλόγου αδυνατούν να 
τις τακτοποιήσουν, πρέπει να εργαστούν πέραν του 
ωραρίου τους συνέχεια και καθ' όλη τη διάρκεια του 
έτους 2014. 

Η υπερωριακή απασχόληση των υπαλλήλων θα πραγ¬ 
ματοποιείται από Δευτέρα έως Παρασκευή και για τις 
ώρες από 17.00 έως 20.00. 

Υπεύθυνος για την παρακολούθηση και τον έλεγχο 
της πραγματικής υπερωρίας θα είναι ο Πρόεδρος του 
Οδοντιατρικού Συλλόγου Θεσσαλονίκης, Αθανάσιος Α. 
Δεβλιώτης. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2014 του Οδοντιατρικού Συλλόγου Θεσσαλονίκης και 
δεν επιβαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. ΥΙΟβ/Γ.Π. 111530/13 (2) 

Έγκριση ωρών υπερωριακής απασχόλησης των υπαλ¬ 
λήλων του Πανελλήνιου Φαρμακευτικού Συλλόγου 
για το έτος 2014. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137//85/Α) όπως 
τροποποιήθηκε με το αρ. Π.Δ. 63/05 (ΦΕΚ 98/22-4-05/Α) 
«Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα και τις διατάξεις του Π.Δ. 
95/2000 (Φ. Ε. Κ. 76/2000) «Οργανισμός του Υπουργείου 
Υγείας και Πρόνοιας». 

2. Τις διατάξεις του άρθρου 20 του Νόμου 4024/11 
(ΦΕΚ 226/27-10-11/Α") «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015», όπως τροπο¬ 
ποιήθηκε με την παρ. 6 του άρθρου 32 του Ν. 4038/12 
(ΦΕΚ 14/2-2-12/Α'), την παρ. 2 του άρθρου 16 και την 
παρ. 2 του άρθρου 32 του Ν. 4058/12 (ΦΕΚ 63/22-3-12/ 
Α') και τις παρ. 1 και 13 του άρθρου 45 του Ν. 4071/12 
(ΦΕΚ 85/11-4-12/Α'). 

3. Τις διατάξεις του Νόμου 3329/05 ( ΦΕΚ 81/4-4-05/Α) 
"Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις". 

4. Την ανάγκη υπερωριακής απασχόλησης των υπαλ¬ 
λήλων που υπηρετούν στη Διεύθυνση Διοικητικού - Οι¬ 
κονομικού του Πανελλήνιου Φαρμακευτικού Συλλόγου, 
λόγω των αυξημένων υπηρεσιακών αναγκών. 

5. Το γεγονός ότι από την απόφαση αυτή θα προ- 
κληθεί δαπάνη ύψους τεσσάρων χιλιάδων τετρακοσίων 
ογδόντα ευρώ και ογδόντα λεπτών (4.480,80€), η οποία 
θα καλυφθεί από τις πιστώσεις οικονομικού έτους 2014 
και ειδικότερα στον Κ.Α.Ε. 0261 «Αποζημίωση για υπερω- 
ριακή εργασία του προϋπολογισμού του Π.Φ.Σ.» 

6. Το αρ. πρωτ. 2668/20-11-2013 έγγραφο του Πανελ¬ 
λήνιου Φαρμακευτικού Συλλόγου, αποφασίζουμε: 


Εγκρίνουμε την υπερωριακή απασχόληση τεσσάρων 
(4) υπαλλήλων που απασχολούνται στη Διεύθυνση Διοι¬ 
κητικού - Οικονομικού του Πανελλήνιου Φαρμακευτικού 
Συλλόγου και θα εργασθούν μέχρι εννιακόσιες εξήντα 
(960) ώρες συνολικά, οι οποίες δεν θα υπερβαίνουν τις 
είκοσι (20) ώρες μηνιαίως ανά υπάλληλο, για υπερω- 
ριακή απογευματινή εργασία, από τη δημοσίευση της 
παρούσης μέχρι και 31/12/2014. 

Οι λόγοι που επιβάλλουν την υπερωριακή εργασία 
των ανωτέρω υπαλλήλων είναι οι εξής: 

α) Η μεγάλη έλλειψη προσωπικού (υπηρετούν 4 υπάλ¬ 
ληλοι επί συνόλου 11 οργανικών θέσεων) 

β) ο διαρκώς αυξανόμενος όγκος εργασίας (διπλα¬ 
σιασμός σχεδόν αριθμού φαρμακείων της χώρας την 
τελευταία εξαετία, αύξηση των ζητούμενων στοιχείων, 
αλληλογραφίας εξωτερικού, ενημέρωσης φαρμακοποι¬ 
ών κ.λπ.) 

γ) Η ανάγκη κάλυψης των γραμματειακών αναγκών 
των συνεδριάσεων Δ.Σ., Επιτροπών, Γενικών Συνελεύ¬ 
σεων οι οποίες πραγματοποιούνται σε απογευματινές 
ώρες, Σάββατο και Κυριακή, γιατί τόσο τα μέλη του 
Δ.Σ. όσο και των Γ ενικών Συνελεύσεων και Επιτροπών 
είναι φαρμακοποιοί που διευθύνουν αυτοπροσώπως τα 
φαρμακεία τους και οι συνεδριάσεις πραγματοποιούνται 
κυρίως σε ημέρες και ώρες που τα φαρμακεία είναι 
κλειστά. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως και Παρα¬ 
σκευή από 15.00 έως 17:00 . 

Υπεύθυνος για τον έλεγχο της παροχής της υπερωρι- 
ακής απασχόλησης θα είναι ο Γ ενικός Γ ραμματέας του 
Π.Φ.Σ. Δημ. Καραγεωργίου. 

Η δαπάνη που προκύπτει από την ανωτέρω υπερω- 
ριακή απασχόληση δεν υπερβαίνει το ύψος της εγ¬ 
γεγραμμένης πίστωσης προϋπολογισμού οικονομικού 
έτους 2014 του Π.Φ.Σ, ο οποίος είναι μη επιχορηγούμενο 
Ν.Π.Δ.Δ., διαθέτει ιδίους πόρους και δεν επιβαρύνει τον 
κρατικό προϋπολογισμό ή το κοινωνικό σύνολο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. απόφ. 56/2013 (3) 

Έγκριση τροποποίησης και συμπλήρωσης του Κανονι¬ 
σμού Εσωτερικής Υπηρεσίας του Εφετείου Θεσσα¬ 
λονίκης, που επήλθε με την υπ’ αριθμ. 6/2013 από¬ 
φαση της Ολομέλειας αυτού 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα 
ΙΟ.ΟΟ' στο Κατάστημα του Αρείου Πάγου και στην αίθου¬ 
σα διασκέψεων της Ολομέλειας (γρ. 205 του 2ου ορό¬ 
φου) συνήλθε, ύστερα από νόμιμη πρόσκληση του Προέ¬ 
δρου του Αρείου Πάγου, η, κατά τα άρθρα 14 και 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος του 

Αρείου Πάγου, 2) Ιωάννης Σίδερης, 3) Νικόλαος Λεοντής, 
4) Γρηγόριος Κουτσόπουλος, 5) Σπυρίδων Μιτσιάλης, 
Αντιπρόεδροι του Αρείου Πάγου, 6) Βιολέττα Κυτέα, 
7) Νικόλαος Κωνσταντόπουλος, 8) Δημήτριος Μουστά¬ 
κας, 9) Δημήτριος Μαζαράκης, 10) Παναγιώτης Ρου- 
μπής, 11) Κωνσταντίνος Φράγκος, 12) Νικόλαος Πάσσος, 
13) Αικατερίνη Βασιλακοπούλου-Κατσαβριά, 14) Ιωάννης 
Γιαννακόπουλος - Εισηγητής, 15) Χρυσόστομος Ευαγγέ¬ 
λου, 16) Ευφημία Λαμπροπούλου, 17) Δημήτριος Κόμης, 
18) Βασίλειος Λαμπρόπουλος, 19) Αντώνιος Ζευγώλης, 
20) Ερωτόκριτος Καλούδης, 21) Ασπασία Καρέλλου, 
22) Αργύριος Σταυράκης, 23) Ιωάννα Πετροπούλου, 24) Ει¬ 
ρήνη Κιουρκτσόγλου-Πετρουλάκη, 25) Δήμητρα Μπουρ- 
νάκα, 26) Εμμανουήλ Κλαδογένης, 27) Γεώργιος Σακκάς, 
28) Μαρία Βασιλάκη, 29) Ιωάννης Χαμηλοθώρης, 30) Χρυ- 
σούλα Παρασκευά, 31) Μαρία Γαλάνη-Λεοναρδοπού- 
λου, 32) Μιχαήλ Αυγουλέας, 33) Βασίλειος Καπελούζος, 
34) Παναγιώτης Χατζηπαναγιώτης, 35) Πάνος Πετρόπου- 
λος, 36) Ευγενία Προγάκη, 37) Αγγελική Αλειφεροπούλου, 
38) Μαρία Βαρελά, 39) Γεώργιος Κοντός, 40) Ασπα¬ 
σία Μαγιάκου, 41) Αριστείδης Πελεκάνος, 42) Βασίλειος 
Πέππας, 43) Χαράλαμπος Καλαματιανός, 44) Γ εώργιος 
Λέκκας και 45) Μαρία Χυτήρογλου, Αρεοπαγίτες, 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα πέντε (45), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 15-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 ν. 1756/1988, 
όπως ισχύει), προκειμένου να επιληφθεί της έγκρισης 
ή μη της τροποποίησης και συμπλήρωσης του Κανονι¬ 
σμού Εσωτερικής Υπηρεσίας του Εφετείου Θεσσαλο¬ 
νίκης, που κρίθηκε με την υπ’ αριθμ. 6/2013 απόφαση 
της Ολομέλειάς του, η οποία διαβιβάσθηκε προς την 
Ολομέλεια του Δικαστηρίου τούτου με το υπ’ αριθμ. 
989/14-11-2013 έγγραφο της Προέδρου του Τριμελούς 
Συμβουλίου Διεύθυνσης του Εφετείου Θεσσαλονίκης, 
Αννας Μιχαλοπούλου, Προέδρου Εφετών, το οποίο έχει 
ως ακολούθως: «Σας υποβάλουμε, επικυρωμένο αντίγρα¬ 
φο της υπ’ αρ. 6/2013 απόφασης και των ταυτάριθμων 
πρακτικών της Ολομέλειας του Εφετείου Θεσσαλονίκης 
και παρακαλούμε για τις δικές Σας ενέργειες, κατ’ άρθρ. 
17 § 7 του Ν. 1758/1988». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Ιωάννης Γιαννακόπουλος και 


αφού έθεσε υπόψη των μελών της Ολομέλειας: α. το 
παραπάνω έγγραφο του Εφετείου Θεσσαλονίκης και 
β. την υπό κρίση υπ’ αριθμ. 6/2013 απόφαση της Ολο¬ 
μέλειας του ως άνω Εφετείου, εισηγήθηκε την έγκριση 
της τροποποίησης και συμπλήρωσης του Κανονισμού 
Εσωτερικής Υπηρεσίας του Εφετείου Θεσσαλονίκης, 
σύμφωνα με την υπ’ αριθμό 6/2013 απόφαση της Ολομέ¬ 
λειας αυτού, όπως αναλυτικά αναφέρεται στο σκεπτικό 
της παρούσας. 

Η Εισαγγελέας του Αρείου Πάγου Ευτέρπη Κουτζαμά¬ 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρ¬ 
θρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86§2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Εφε¬ 
τείου Θεσσαλονίκης, με την υπ’ αριθ. 6/2013 απόφασή 
της, τροποποίησε και συμπλήρωσε τα άρθρα 47 και 49 
παρ. 1, 2 και 4 του ισχύοντος Κανονισμού Εσωτερικής 
Υπηρεσίας του Δικαστηρίου αυτού, ως ακολούθως: 

«Άρθρο 47 

Για την κλήρωση κατάρτισης των συνθέσεων των 
ποινικών δικαστηρίων στις δικασίμους κάθε μήνα ο 
πρόεδρος του τριμελούς συμβουλίου διεύθυνσης του 
Εφετείου καταρτίζει πίνακες, οι οποίοι περιλαμβάνουν 
κατ’ αρχαιότητα και με αριθμητική σειρά τα ονόματα: 

Α) όλων των προέδρων εφετών, που ορίσθηκαν με 
απόφαση της Ολομέλειας να προεδρεύουν στα ποινικά 
δικαστήρια από τους οποίους κληρώνονται οι πρόεδροι 
των μικτών ορκωτών εφετείων, των πενταμελών εφετεί- 
ων καθώς και τριμελών Εφετείων Α' Βαθμού, 

Β) των εφετών που ορίσθηκαν από την Ολομέλεια να 
προεδρεύουν στα ποινικά δικαστήρια, από τους οποί¬ 
ους κληρώνονται οι πρόεδροι τριμελών και μονομελών 
εφετείων και Γ) όλων των υπολοίπων εφετών, από τους 
οποίους κληρώνονται τα μέλη των μικτών ορκωτών, των 
πενταμελών και των τριμελών εφετείων. 

Άρθρο 49 

Η διαδικασία της κλήρωσης των συνθέσεων είναι η 
ακόλουθη: 1. Α.: Για το Μικτό Ορκωτό Εφετείο: α. Πρόε¬ 
δροι: Στην κληρωτίδα θα εισαχθούν τα ονόματα όλων 
των Προέδρων Εφετών που είναι γραμμένα στον Α' 
Πίνακα με εξαίρεση εκείνων για τους οποίους θα υπάρ- 

χει σχετική διάταξη του προέδρου του τριμελούς συμ¬ 
βουλίου διεύθυνσης του εφετείου για τον αποκλεισμό 
τους από την κλήρωση εξαιτίας της ύπαρξης κωλύματος 
τους, β, Μέλη: Στην κληρωτίδα θα εισαχθούν τα ονόματα 
όλων των Εφετών που είναι γραμμένα στον Γ Πίνακα 
με εξαίρεση εκείνων που κωλύονται από τη συμμετοχή 
τους στο οικείο Πολιτικό Τμήμα όπου υπηρετούν και για 
όσους θα υπάρχει σχετική διάταξη του προέδρου του 
τριμελούς συμβουλίου διεύθυνσης του εφετείου για τον 
αποκλεισμό τους από την κλήρωση εξαιτίας της ύπαρ¬ 
ξης κωλύματος τους. γ. Εισαγγελείς: Στην κληρωτίδα θα 
εισαχθούν τα ονόματα όλων των Εισαγγελέων σύμφωνα 
με τον οικείο πίνακα του Εισαγγελέα Εφετών. Β. Για τα 
Πενταμελή Εφετεία: α. Πρόεδροι: Στην κληρωτίδα θα 
εισαχθούν τα ονόματα των Προέδρων Εφετών που είναι 
γραμμένα στον Α' Πίνακα με τις πιο πάνω αναφερόμενες 
εξαιρέσεις, β. Μέλη: Στην κληρωτίδα θα εισαχθούν τα 
ονόματα όλων των Εφετών που είναι γραμμένα στον 
Γ Πίνακα αρχαιότητας με τις ίδιες και πάλι εξαιρέσεις, 
γ. Εισαγγελείς: Στην κληρωτίδα θα εισαχθούν τα ονό¬ 
ματα όλων των Εισαγγελέων του οικείου πίνακα του Ει¬ 
σαγγελέα Εφετών. Γ. Για τα Τριμελή Εφετεία Α' Βαθμού: 
α. Πρόεδροι: Στην κληρωτίδα θα εισαχθούν τα ονόματα 
των Προέδρων Εφετών και Εφετών, που είναι γραμ¬ 
μένα στον Β' Πίνακα με τις ίδιες και πάλι εξαιρέσεις, 
β. Μέλη: Στην κληρωτίδα θα εισαχθούν τα ονόματα των 
νεότερων Εφετών που είναι γραμμένα στον Γ Πίνακα 
με τις πιο πάνω μνημονευόμενες εξαιρέσεις, γ. Εισαγ¬ 
γελείς: Στην κληρωτίδα θα εισαχθούν τα ονόματα όλων 
των Εισαγγελέων του οικείου πίνακα του Εισαγγελέα 
Εφετών. Δ. Για τα Τριμελή Εφετεία Πλημμελημάτων και 
Μονομελή Εφετεία: α. Πρόεδροι: Στην κληρωτίδα θα 
εισαχθούν τα ονόματα των Εφετών που αναφέρονται 
στον πίνακα Β και β. Εισαγγελείς: Στην κληρωτίδα θα 
εισαχθούν τα ονόματα όλων των Εισαγγελέων του οι¬ 
κείου πίνακα του Εισαγγελέα Εφετών. 

2. Ο Γραμματέας του Τριμελούς Εφετείου διαβάζει 
από τους οικείους πίνακες τα ονόματα των δικαστικών 
και εισαγγελικών λειτουργών που θα χρησιμοποιηθούν 
για την κάθε κατηγορία δικαστηρίων. Ο Πρόεδρος του 
Δικαστηρίου επιδεικνύει τον αντίστοιχο κλήρο και στη 
συνέχεια θέτει τούτο στην κληρωτίδα. Όταν τεθούν 
στην κληρωτίδα όλοι οι κλήροι που αφορούν την ίδια 
κατηγορία δικαστικών λειτουργών ο Πρόεδρος αναγ¬ 
γέλλει πρώτα τη δικάσιμο και κατόπιν εξάγει από την 
κληρωτίδα από ένα όνομα, το οποίο και εκφωνεί. Με 
τον τρόπο αυτόν πρώτα κληρώνονται τα τακτικά μέλη 
του δικαστηρίου για τη συγκεκριμένη δικάσιμο και μετά 
τα αναπληρωματικά μέλη του. Γ ια τους προέδρους στο 
Μικτό Ορκωτό Εφετείο, το Πενταμελές Εφετείο, και το 
Τριμελές Εφετείο Κακουργημάτων κληρώνονται ανα¬ 
πληρωματικοί πρόεδροι για κάθε σύνθεση. Γ ια τους 
προέδρους στα Τριμελή Εφετεία Πλημμελημάτων, όταν 
μεν συνεδριάζει ένα τριμελές εφετείο πλημμελημάτων 
την ημέρα κληρώνεται ένας αναπληρωματικός πρόε¬ 
δρος, όταν όμως συνεδριάζουν δύο τριμελή εφετεία 
πλημμελημάτων την ημέρα κληρώνονται και για τις δύο 
συνθέσεις ένας αναπληρωματικός πρόεδρος και ένας 
εφεδρικός (αναπληρωματικός) πρόεδρος που θα βρί¬ 
σκεται σε ετοιμότητα κατ’ οίκον/Ετσι συνεχίζονται οι 
κληρώσεις για όλα τα ποινικά δικαστήρια του εφετείου 
και για όλες τις συνεδριάσεις του κάθε μήνα. Μετά το 
τέλος της κλήρωσης συντάσσεται από το Γραμματέα 


της έδρας το σχετικό πρακτικό σύμφωνα με τις διατά¬ 
ξεις των άρθρων 140 επόμ. ΚΠοινΔ. Σε αυτό οι κληρωθεί- 
σες συνθέσεις αναγράφονται χωριστά για κάθε ημέρα 
του μήνα και για κάθε δικαστήριο (Μ.Ο.Ε., Πενταμελές 
Εφετείο, Τριμελές Εφετείο Κακουργημάτων και λοιπά 
Τριμελή και Μονομελή Εφετεία). Επίσης αναγράφονται 
και τα ονόματα των αναπληρωματικών δικαστών και 
εισαγγελικών λειτουργών. 

4. Σε περίπτωση που κωλύεται και ο αναπληρωματικός 
πρόεδρος κάποιου δικαστηρίου, τότε με απόφαση του 
τριμελούς συμβουλίου διεύθυνσης του εφετείου ορί¬ 
ζεται ο δικαστής που τον αναπληρώνει ως εξής: α) σε 
περίπτωση κωλύματος προέδρου Εφετών (τακτικού και 
αναπληρωματικού) του Μ.Ο.Ε., του Πενταμελούς Εφετεί¬ 
ου και του Τριμελούς Εφετείου Α' Βαθμού, ο δικαστής 
που ορίζεται για αναπλήρωση πρέπει να είναι Πρόε¬ 
δρος Εφετών που συμπεριλαμβάνεται στον πίνακα Α' 
και μόνο σε περίπτωση μη ύπαρξης ή κωλύματος όλων 
των Προέδρων Εφετών του αυτού πίνακα, τον κωλυόμε¬ 
νο (αναπληρωματικό) Πρόεδρο Εφετών αναπληρώνει ο 
αρχαιότερος εφέτης της συνθέσεως, β) σε περίπτωση 
κωλύματος προεδρεύοντος εφέτη (τακτικού και ανα¬ 
πληρωματικού) των Τριμελών και Μονομελών Εφετείων 
ο δικαστής που ορίζεται για αναπλήρωση πρέπει να 
προέρχεται από τον ως άνω Πίνακα Β' που περιλαμβάνει 
τα ονόματα των Εφετών που κληρώνονται ως πρόεδροι 
των Τριμελών και Μονομελών Εφετείων και μόνο αν δεν 
υπάρχουν ή κωλύονται όλοι αυτοί τον κωλυόμενο (ανα¬ 
πληρωματικό) πρόεδρο αναπληρώνει ο αρχαιότερος της 
συνθέσεως εφέτης και γ) σε περίπτωση εξαντλήσεως 
ή κωλύματος των κληρωθέντων αναπληρωματικών με¬ 
λών (συνέδρων) των ποινικών δικαστηρίων, με απόφαση 
του τριμελούς συμβουλίου διεύθυνσης του εφετείου, 
ορίζεται ως αναπληρωματικός σύνεδρος ένας ή περισ¬ 
σότεροι εφέτες από αυτούς που κληρώνονται ως μέλη 
(σύνεδροι) των ως άνω δικαστηρίων». 

Από τα στοιχεία του φακέλου, προκύπτει ότι ο αριθ¬ 
μός των 8 Εφετών, που έχουν ορισθεί, με την υπ’ αριθ. 
1/2013 απόφαση της Ολομέλειας του εν λόγω Εφετείου, 
για να προεδρεύουν στα Τριμελή και τα Μονομελή Εφε¬ 
τεία, ενόψει και της παραιτήσεως τεσσάρων Εφετών, 
δεν επαρκεί για την κάλυψη των αναγκών των Δικαστη¬ 
ρίων αυτών και πρέπει, στον πίνακα των Προεδρευόντων 
στα Τριμελή Εφετεία Α' Βαθμού να περιληφθούν, εκτός 
των Εφετών, και Πρόεδροι Εφετών, συμφώνως προς το 
άρθρο 93 παρ. 5 του ν. 4139/2013. 

Κατόπιν τούτων, η Ολομέλεια έκρινε ομόφωνα ότι οι 
ως άνω τροποποιήσεις και συμπληρώσεις του ισχύοντος 
Κανονισμού Εσωτερικής Υπηρεσίας του Εφετείου Θεσ¬ 
σαλονίκης είναι, κατά το περιεχόμενο τους, σύμφωνες 
με το νόμο, εξυπηρετούν δε τις ανάγκες του Δικαστηρί¬ 
ου αυτού και, επομένως, πρέπει να εγκριθούν ως έχουν. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις τροποποιήσεις και συμπληρώσεις του 
Κανονισμού Εσωτερικής Υπηρεσίας του Εφετείου Θεσ¬ 
σαλονίκης, οι οποίες έγιναν με την υπ’ αριθ. 6/2013 από¬ 
φαση της Ολομέλειας του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013.- 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

Αριθμ. απόφ. 75 (4) 

Τροποποίηση της υπ’ αρ. 185/25-1-2011 απόφασης Δη¬ 
μάρχου Λαρισαίων περί κατάταξης προσωπικού στο 
Δήμο Λαρισαίων, σύμφωνα με τις διατάξεις του άρ¬ 
θρου 254 του ν. 3852/2010. 

Ο ΔΗΜΑΡΧΟΣ ΛΑΡΙΣΑΙΩΝ 

Έχοντας υπόψη: 

1. Τις διατάξεις του άρθρου 58 του Ν.3852/2010 (ΦΕΚ 
87/2010 (τ. Α), 

2. Την υπ’ αρ. 185/25-1-2011 απόφαση Δημάρχου Λαρι- 
σαίων περί κατάταξης προσωπικού στο Δήμο Λαρισαί- 
ων, σύμφωνα με τις διατάξεις του άρθρου 254 του ν. 
3852/2010, αποφασίζουμε: 

Την τροποποίηση της υπ’ αρ. 185/25-1-2011 απόφασης 
Δημάρχου Λαρισαίων περί κατάταξης προσωπικού στο 
Δήμο Λαρισαίων, σύμφωνα με τις διατάξεις του άρθρου 
254ου ν. 3852/2010. ως προς το στοιχείο που αφορά τον 
κλάδο που έχουν καταταγεί οι παρακάτω υπάλληλοι: 


1. Μακροδημήτρης Ιωάννης από ΤΕ Μηχανικών σε ΤΕ 
Πολιτικών Μηχανικών 

2. Τσιάτσιος Κωνσταντίνος από ΤΕ Μηχανικών σε ΤΕ 
Πολιτικών Μηχανικών 

3. Ξάνθου Αγλαΐα από ΤΕ Μηχανικών σε ΤΕ Πολιτικών 
Μηχανικών 

4. Τελίδης Ιωάννης από ΤΕ Μηχανικών σε ΤΕ Μηχα¬ 
νολόγων Μηχανικών 

5. Στυλιανού Ζωή από ΤΕ Μηχανικών σε ΤΕ Μηχανο¬ 
λόγων Μηχανικών 

6. Δημότσιος Στυλιανός από ΤΕ Μηχανικών σε ΤΕ 
Μηχανολόγων Μηχανικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Ιανουάριου 2014 

Ο Δήμαρχος κ.α.α. 

Ο Αναπληρωτής Δημάρχου 
ΑΘΑΝΑΣΙΟΣ ΜΑΜΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήίίρ://νννννν.βί. 9 Γ - β-ηιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*02001412801 140008 * - 












































































